## **Referat af generalforsamling 2015**

## Esby Vandværk Andelsselskab afholdte ordinær generalforsamling

Lørdag den 2. maj 2015 kl 15.00 på Thorup Gæstgiveri, Pakhusvej 1, Thorup (Knebelbro)

Med følgende dagsorden:

1. Valg af dirigent
2. Beretning om det forløbne år
3. Det reviderede regnskab forelægges til godkendelse
4. Budget for det kommende år fremlægges

- godkendelse af Takstbladet

1. Helgenæsvand - orientering
2. Valg af bestyrelsesmedlemmer

Afgår efter tur:

Mogens Laursen

Leo Bahnson

Jette Kromand

1. Valg af suppleant

Ole Elmose

1. Valg af revisor og suppleant

Knud Kærgaard, kritisk revisor

ND-revision, statsautoriseret revisor

Ole Elmose, kritisk revisor suppleant

1. Behandling af indkomne forslag
2. Eventuelt

Ad 1) Knud Kærgaard blev valgt

Ad 2) Årsberetning for året 2014-15

Årsberetningen vil som tidligere dække det seneste hele år -her 2014-, samt for udvalgte emner tillige perioden fra årsskiftet 2014/15 og frem til generalforsamlingen.

Der er i året 2014 udpumpet i alt 23.160 m3 vand fra Helgenæsvand Vandværk fordelt med 12.530 m3 til Esby Vandværks 205 andelshavere og 10.630 m3 til Sletterhage Vandværk, hvilket sammenlignet med tilsvarende forbrug i 2013 ligger indenfor årsvariationen. Vi er gennem året blevet forskånet for større vandspild fra utætheder på ledningsnettet.

I december måned 2014 fik vi gennemført de lovpligtige analyser, der alle blev godkendt. Næste analyseserie i december 2015 vil omfatte præcis de samme analyser. Hvis analyserne også godkendes i 2015, vil en del af analyserne overgå til en mindre hyppig analysefrekvens, -og dermed være billigere.

De i året udførte vandanalyser viser, at vi har velsmagende drikkevand af høj kvalitet. Vandets indhold af forskellige salte samt en række fysiske forhold ligger på et passende niveau under de af Miljøstyrelsen fastlagte grænser. Vandets hårdhed er 12. De udførte analyser for organiske opløsningsmidler, for klorede kulbrinter og for en -fra 2014 - udvidet række af Pesticider ligger i alle tilfælde under grænseværdierne / detektionsgrænserne.

Vandværkets boring 2 er som allerede nævnt i rapporten fra 2013 ude af drift, da den som følge af en utæthed i filterrøret er halvt fyldt op med sand. Boringen kan muligvis repareres, men det bliver dyrt, -måske lige så dyrt som en ny boring. Når hertil lægges, at det er vores mindste boring, at vi egentlig ikke har brug for boringens kapacitet, og at det fra flere sider påpeges, at dens placering er uhensigtsmæssig klods op ad vandværket, -ja, så er det altså ikke en win-win sag.

Som nævnt i sidste Årsberetning fik vi marts 2014 en henvendelse fra Helgenæs Pumpestation med et forslag om at samarbejde i et projekt vedrørende en mulig sammenkobling af vore to vandværker. Der har i årets løb været nogle tiltag for at belyse og berettige opgaven. Det bedste indput fik vi fra Vand & Teknik A/S, der udover en masse nyttig snak kunne give os et estimat for projektets omkostninger. Det lød på 1 mio kroner, -måske +/- 25%. Efterfølgende diskussioner i bestyrelserne mundede ud i, at projektet -hvis det blev gennemført- ville løse de øjeblikkelige problemer for det af de tilkoblede vandværker, der havde et leveringsproblem, -oftest en forurening. Der var imidlertid enighed om, at de mange penge kunne bruges meget bedre ved at arbejde i de respektive vandværker med en intern opgradering, der kunne forhindre leveringsproblemer.

I Helgenæsvand-regi er vi i øjeblikket i gang med implementering af en automatisk tilbageskylning af vandværkets sandfilter. Mht. Esbyvand har vi stadig det ældgamle projekt på bedding vedrørende oprydning i det gamle Esby Vandværk bag Ellehøjvej, men det er stadig lavt prioriteret.

Jeg vil gerne benytte lejligheden til at rette en tak til bestyrelsen i Esby Vandværk for en engageret indsats i det forløbne år.

Ad 3) Kassereren gennemgik regnskabet, regnskabet blev herefter godkendt

Ad 4) Kassereren gennemgik budgettet, budgettet blev herefter godkendt

Ad 5) Medtaget under punkt 2

Ad 6) Mogens Laursen

Leo Bahnson

Jette Kromand

Blev alle genvalgt

Ad 7) Ole Elmose blev genvalgt som suppleant til bestyrelsen

Ad 8) Knud Kærgaard genvalgt som kritisk revisor

ND-Revision genvalgt som statsautoriseret revisor

Ole Elmose kritisk revisor suppleant

Ad 9) Der var ingen indkomne forslag

Ad 10) Dirigenten takkede for en god generalforsamling